Jabatan Standard Malaysia

Jabatan Standard Malaysia (JSM) (Tulisan Jawi: جابتن ستندرد مليسيا) merupakan Badan Standard Kebangsaan dan Badan Akreditasi Kebangsaan, memberi keyakinan penuh kepada pihak yang berkepentingan, menerusi perkhidmatan standardisasi dan akreditasi yang boleh dipercayai untuk persaingan global. Ditubuhkan pada 28 Ogos 1996, JSM adalah sebuah agensi di bawah bidang kuasa Kementerian Pelaburan, Perdagangan dan Industri (MITI). Sejak bertahun-tahun, JSM menjalankan peranan berkanun dalam standardisasi dan akreditasi dan dalam melaksanakan tugas dan fungsinya, ditadbir oleh Akta Standard Malaysia 1996 (Akta 549). Laporan Tahunan Jabatan Standard Malaysia 

 Visi 
Diterima Rakyat, Diiktiraf Dunia.

 Misi 
Untuk menyediakan perkhidmatan standardisasi dan akreditasi yang kredibel untuk meningkatkan kesejahteraan ekonomi, masyarakat dan alam sekitar.

 Sejarah 

 April 23, 1996 - Parlimen Malaysia meluluskan Akta Standard Malaysia 1996 (Akta 549)
 Ogos 28, 1996 - Penubuhan Jabatan Standard Malaysia melalui Akta Standard Malaysia 1996 (Akta 549)
 September 1, 1996 - Jabatan Standard Malaysia secara rasminya beroperasi di tingkat 21, Wisma MBSA, Shah Alam, Selangor
 September 3, 2001 - Jabatan Standard Malaysia berpindah dari Shah Alam ke Pusat Pentadbiran Kerajaan Persekutuan di Putrajaya
 2008 - Jabatan Standard Malaysia berpindah ke Century Square, Cyberjaya
 April 5, 2019 - Jabatan Standard Malaysia berpindah ke bangunan sendiri di Aras 4-7, Menara 2, Menara Cyber Axis, Jalan Impact, Cyber 6, 63000 Cyberjaya

 Ketua Pengarah 

 YBhg Dato' A Aziz Mat (1996 - 1999)
 YBrs Tn. Hj. Ir. Mah Lok Abdullah (Mac 2000 - September 2000)
 YBhg Dato' Mariani Mohammad (Oktober 2000 - 29 September 2006)
 YBhg Datuk Fadilah Baharin (1 Oktober 2006 - 31 Januari 2020)
 YBrs Tn. Hj. Shaharul Sadri Alwi (3 Februari 2020 - sekarang)

 Fungsi Utama  

 Badan Standard Kebangsaan 
JSM sebagai badan standard kebangsaan merupakan ahli badan standardisasi antarabangsa iaitu International Organization for Standardization (ISO) dan International Electrotechnical Commission (IEC).

“Standard” bermaksud dokumen yang dibangunkan secara konsensus dan diluluskan oleh badan yang diiktiraf, yang memperuntukkan, untuk kegunaan biasa dan berulang (common and repeated), peraturan (rules), garis panduan (guidelines) atau ciri aktiviti atau keputusan, yang bertujuan untuk mencapai tahap optimum dalam konteks tertentu. perintah dalam yang pematuhannya adalah secara sukarela.

Tahap standard adalah berdasarkan faktor geografi, politik atau pencapaian ekonomi yang melibatkan aktiviti standardisasi. Secara umum, terdapat lima (5) tahap standard yang dikenalpasti seperti berikut:

 Standard Antarabangsa
 Standard Serantau
 Standard Kebangsaan
 Standard Pertubuhan
 Standard Standard Industri/ Syarikat/ Dalaman

Malaysian Standard (MS) merupakan standard kebangsaan yang dibangunkan oleh Jawatankuasa Pembangunan Standard (SDC) di bawah Sistem Pembangunan Malaysian Standard dan diluluskan oleh Menteri Pelaburan, Perdagangan dan Industri berlandaskan Akta Standard Malaysia 1996 [Akta 549].

 Badan Akreditasi Kebangsaan 
Sebagai badan akreditasi kebangsaaan kami menyediakan pekhidmatan akreditasi yang berwibawa kepada badan-badan penilaian pematuhan untuk menembusi pasaran dengan lebih baik dan pengiktirafan global bagi kecekapan teknikal dan jaminan kualiti.

Sistem akreditasi JSM adalah mengikut standard antarabangsa ISO/IEC 17011 bagi memastikan perkhidmatan akreditasi yang diberikan adalah berkecuali, tidak bersifat diskriminasi dan berwibawa. Sistem akreditasi JSM dijamin adil dan berkecuali menerusi 3 tahap operasi iaitu strategi dan dasar, keputusan dan penilaian.

Perkhidmatan Akreditasi JSM sesuai bagi jenis organisasi berikut:

 Makmal Pengujian & Penentukuran
 Makmal Pengujian Perubatan
 Badan Pensijilan
 Badan Pemeriksa
 Penyedia Pengujian Kecekapan
 Badan Validasi dan Verifikasi
 Fasiliti Pengujian (GLP)

Objektif utama perkhidmatan akreditasi adalah menyediakan perkhidmatan akreditasi yang boleh dipercayai kepada makmal ujian dan penentukuran termasuk makmal ujian perubatan supaya akhirnya laporan ujian dan sijil penentukuran yang disahkan oleh SAMM diterima di peringkat antarabangsa. Mekanisme pengiktirafan yang diterima adalah melalui rangka kerja International Laboratory Accreditation Co-operation (ILAC) dan Asia Pacific Accreditation Cooperation (APAC).

Skim akreditasi (VOLUNTARI) ditawarkan oleh JSM terbuka kepada mana-mana makmal, badan pensijilan, badan pemeriksa dan penyedia ujian kecekapan tanpa mengira penggunaannya (swasta, kerajaan atau dalaman).

Skim Akreditasi yang ditawarkan oleh JSM adalah: 

 Skim Akreditasi Makmal Malaysia (SAMM)
 Skim Akreditasi Badan Pensijilan (ACB)
 Skim Akreditasi Badan Pemeriksa Malaysia (MIBAS)
 Skim Akreditasi Penyedia Pengujian Kecekapan Malaysia (MyPTP)
 Good Laboratory Practice Compliance Program (GLP CP)
 Skim Akreditasi Validasi & Verifikasi (V&V)
 Skim Akreditasi Makmal Penjagaan Kesihatan Primer (PHLAS)

 Jawatankuasa Penasihat - Majlis Standard dan Akreditasi Malaysia (MSDAM)  

Fungsi utama Majlis Standard dan Akreditasi Malaysia (MSDAM) ialah:

 Tertakluk kepada arahan dan pengawasan daripada Menteri, Ahli Majlis bertanggungjawab memberi nasihat dan cadangan untuk pertimbangan dan kelulusan Menteri dalam perkara-perkara berhubung standardisasi dan akreditasi berdasarkan Seksyen 13 (3) Akta 549.
 Ahli Majlis juga bertanggungjawab memastikan kesinambungan pelaksanaan aktiviti yang perlu dalam menyempurnakan tugas dan fungsi berkaitan standardisasi dan akreditasi serta perkara-perkara berkaitan.
 Subject to Act 549 and any direction of the Minister, the Council may establish the rules for their own activities.Laman Web Rasmi Jabatan Standard Malaysia

 Contoh Malaysian Standard (MS) 

 MS 974 Specification for Rubber Swimming Fins
 MS 1722 Occupational Safety and Health Management Systems – Requirements

 Rujukan 

 Pautan luar 
 Laman rasmi Jabatan Standard Malaysia

Kategori:Kementerian Perdagangan Antarabangsa dan Industri Malaysia